paragraph_text: Lan (lat. Linum), biljni rod u porodici lanovki (Linaceae). Pripada mu preko 180 vrsta jednogosdišnjeg i dvogodišnjeg raslinja i trajnica, polugrmova i grmova. Raširen je po umjerenim i suptropskim krajevima sjeverne polutke. U Hrvatskoj raste oko 20 vrsta i podvrsta, pravi lan (Linum usitatissimum), lan rupičasti (Linum austriacum), uskolisni lan (Linum bienne), žuti planinski lan (Linum capitatum), bijeložuti lan (Linum catharticum) i drugi.